এছাড়া, যশোরের ঝিকরগাছার পাঁচপুকুর এলাকায় সুইডেন প্রবাসী দম্পতির কাছ থেকে থেকে তিন হাজার মার্কিন ডলার ছিনিয়ে নেওয়ার অভিযোগে ঝিকরগাছা থানার পাঁচ পুলিশ সদস্যকে প্রত্যাহার করা হয়েছে। শুক্রবার সন্ধ্যায় তাঁদের থানা থেকে প্রত্যাহার করে যশোরের পুলিশ লাইনে সংযুক্ত করা হয়। প্রত্যাহার হওয়া পুলিশ সদস্যরা হলেন পুলিশের উপপরিদর্শক (এসআই) এজাজুর রহমান, কনস্টেবল আজিজুর রহমান, মামুনুর রশীদ, বাবর আলী ও জিয়াউল হক।